Oleme olnud neli kuud paigas siin imeilusas üürikorteris Karlova ja kesklinna piiril, aga nüüd tahame siit lahkuda. Tol krudiseva lumega päeval veebruari alguses tegime küll õige otsuse - valides selle hulgast, mis 24 tunni jooksul valida oli -, aga nüüd tundub, et õige on kolida. Sinna kohta, kuhu saab jääda paika mitmeks, ee… vist kolmeks aastaks. (meie mustlaselu puhul pikk  aeg   "We dont do forevers," nagu Justin ütleb.  Põhjuseid on mitu, näiteks see, et Marta lasteaed (katoliku kool) jääb siit Karolvast veidi liiga kaugele jala 3aastase inimese tempoga kõndimiseks. Ja see, et tubade jaotus siin ei vasta päris hästi meie juulikuu lõpus suureneva pere vajadustele.